Програма за развитие на селските райони 2014-2020

европейски земеделски фонд за развитие на селските райони

ТЕХНИЧЕСКА СПЕЦИФИКАЦИЯ

Към покана за провеждане на пазарни консултации за изпълнение на СМР по проект: Изграждане на спортна инфраструктура в с.Ваклино и с.Граничар, община Шабла“

Предмет: Изпълнение на СМР на обект: „Изграждане на спортна инфраструктура в с.Ваклино и с.Граничар, община Шабла“

1. ОПИСАНИЕ:

Целта на провежданата от община Шабла процедура е да събере оферти чрез прилагане на принципа на пазарни консултации съгласно Закона за обществени поръчки във връзка с обосновката на разходите, които не са включени в СПИСЪК С АКТИВИТЕ, ДЕЙНОСТИТЕ И УСЛУГИТЕ, ЗА КОИТО СА ОПРЕДЕЛЕНИ РЕФЕРЕНТНИ РАЗХОДИ ПРЕДМЕТ НА КАНДИДАТСТВАНЕ ПО ПОДМЯРКА 7.2. „ИНВЕСТИЦИИ В СЪЗДАВАНЕТО, ПОДОБРЯВАНЕТО ИЛИ РАЗШИРЯВАНЕТО НА ВСИЧКИ ВИДОВЕ МАЛКА ПО МАЩАБИ ИНФРАСТРУКТУРА“ ОТ МЯРКА 7 „ОСНОВНИ УСЛУГИ И ОБНОВЯВАНЕ НА СЕЛАТА В СЕЛСКИТЕ РАЙОНИ“ ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014 – 2020 Г.

II. ЦЕЛ НА ПРОЕКТА:

Предвидените за изпълнение СМР се базират на технически проект в Работна фаза и Количествени сметки, изготвени от правоспособни проектанти.

Техническият проект включва изграждане на многофункционални спортни площадки в с. Ваклино и с. Граничар, община Шабла.

С настоящият проект се цели подобряване условията на живот в гр. Шабла чрез изграждане на спортна инфраструктура в с.Ваклино и с.Граничар, община Шабла, което е в съответствие с основните цели на подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ на Програмата за развитие на селските райони за периода 2014 – 2020 г., съфинансирана от Европейския земеделски фонд за развитие на селските райони (ЕЗФРСР), а именно ,,да насърчи социалното приобщаване, намаляването на бедността, икономическото развитие и качеството на живот в селските райони”.

Настоящият проект предполага изграждане на спортна инфраструктура – открити спортни площадки в с.Ваклино и с.Граничар, община Шабла, което ще подобри жизнената средата и качеството на живот, в частност здравето, удобството и възможностите за спорт и отдих на територията на двете населени места и на общината като цяло, което ще допринесе за задържане на живущото там население и за привличане на повече туристи. Изграждането на спортна инфраструктура ще подобри привлекателността на физическата и жизнена среда в с.Ваклино и с.Граничар, община Шабла, което ще доведе до повишаване качеството на живот на населението и е стъпка към постигане на устойчиво развитие.

**III.ОБХВАТ НА СМР:**

ОБЕКТ: Изграждане на спортна инфраструктура в с. Граничар, община Шабла.

Спортната площадка е с общи размери 22.66 /42.50 м. и размери на игрището 22.16/42.00 м. За нея се предвижда изграждане на метална ограда с височина 2.00 м. Оградата ще бъде направена от метални колони 50/70 мм и метална плетена ограда, прахово боядисана и диаметър на профила 3 мм. Също така е предвидена и да се изгради пешеходна алея за достъп до игрището.

Пешеходният достъп към спортната площадка ще се осъществява откъм съществуващата улица и тротоар без препятствия, с което се осигурява достъп за хора с увреждания..

Предвидената настилка на игрището ще бъде от изкуствена трева.

Технически показатели:

* Площ на имота – 2422.00 m2
* Застроена площ – 962,54 m

ОБЕКТ: Изграждане на спортна инфраструктура в с. Ваклино, община Шабла.

Спортната площадка е с общи размери 18.21 /40.56 м. и размери на игрището 17.71/40.06 м. За нея се предвижда изграждане на метална ограда с височина 2.00 м. Оградата ще бъде направена от метални колони 50/70 мм и метална плетена ограда, прахово боядисана и диаметър на профила 3 мм. Също така е предвидена и да се изгради пешеходна алея за достъп до игрището.

Пешеходният достъп към спортната площадка ще се осъществява откъм съществуващата улица и тротоар без препятствия, с което се осигурява достъп за хора с увреждания..

Предвидената настилка на игрището ще бъде от изкуствена трева.

Технически показатели:

* Площ на имота – 1129.00 m2
* Застроена площ – 747,37 m